PROCES VERBAL

Nr. 33 din 12.06.2008

al şedinţei Consiliului de Observatori al Instituţiei Publice Naţionale a Audiovizualului Compania “Teleradio-Moldova”
Au fost prezenţi:
Membrii Consiliului de Observatori: Mariana ŞLAPAC; Anatol DUBROVSCHI;    Ludmila BARBUS; Alexandru BUREAN; Viorel CIBOTARU; Boris FOCŞA; Tudor TATARU.

Au lipsit: Veaceslav IONIŢĂ; Igor MUNTEANU.

Au asistat:

A. Răileanu, Director Televiziune, V. Gheorghişenco, Director Radiodifuziune, C. Vulpe, vicedirector Radiodifuziune, D. Ţurcanu, şef al Direcţiei monitorizare, relaţii cu publicul şi internaţionale, T. Vlas, şef Direcţie programare, coordonare şi emisie TV, L. Barbă, director Departament TV „Moldova Internaţional, V. Cojocaru, director Departament marketing şi publicitate, C. Pîrţac, expert în audiovizual, F. Nagacevschi, expert APEL, Iu. Kirniţki, ofiţer de presă OSCE Moldova,  reprezentanţi ai mijloacelor de informare în masă, ş.a.

Ordinea de zi:

1. Informaţie despre performanţele postului Radio Moldova în perioada 08.06.2007 – 08.06.2008 (raportor: V. Gheorghişenco, Director Radiodifuziune).

2. Aprobarea modificărilor grilei de emisie a postului TV “Moldova 1” (raportor: T. Vlas, şef Direcţie programare, coordonare şi emisie TV).

3. Aprobarea modificărilor grilei de emisie a postului TV “Moldova Internaţional” (raportor: L. Barbă, director Departament TV “Moldova Internaţional”).

4. Raportul de monitorizare privind respectarea condiţiilor de difuzare a publicităţii realizat de CCA (explicaţii: A. Răileanu, A. Vicol, V. Cojocaru).
5. Aprobarea modificărilor Regulamentului Consiliului de Observatori (raportor: A.  

     Dubrovschi, Secretar al C.O.).
6. Evaluarea unor emisiuni Radio şi TV de către experţii independenţi (raportor: 

     C. Pîrţac).

7. Cu privire la Conferinţa (29-30 mai 2008) “Achiziţionarea producţiei RD şi TV de la producătorii independenţi” (raportor: V. Cibotaru, membru C.O.).

8. Despre pregătirea şedinţei comune a Consiliilor de Observatori IPNA “Teleradio-Moldova” şi IPRA “Teleradio-Găgăuzia” (raportor: M. Şlapac, Preşedinte C.O.) 

9. Monitorizarea unor emisiuni TV (“Focus”, “Cronos”).

10. Diverse.

S-a votat începerea şedinţei cu ordinea de zi propusă.

“Pentru” – unanim.

        La prima întrebare, V. Gheorghişenco a relatat despre activitatea Radiodifuziunii pe parcursul perioadei iunie 2007 – iunie 2008. Dumnealui a accentuat performanţele obţinute prin creşterea nivelului audienţei şi mărirea volumului de emisie de la 18 la 24 ore zilnic.

S-a luat act.

    
  La a doua întrebare, T. Vlas a informat membrii C.O despre schimbările propuse în noua grilă a postului TV „Moldova 1”. Dumneaei a atenţionat membrii C.O. privind schimbările formatelor unor emisiuni şi apariţia de noi programe. Volumul de emisie a postului TV „Moldova 1” va fi mărit de la 18 ore la 24 ore zilnic. În discuţii au luat cuvîntul: M. Şlapac, L. Barbus, V. Cibotaru, T. Tataru, A.  Dubrovschi.

S-a votat: “Pentru” – unanim.

La a treia  întrebare, L. Barbă a informat membrii C.O despre modificările grilei postului TV „Moldova Internaţional”. Volumul de emisie a postului TV va fi de 24 ore zilnic, dintre care 4 ore de emisiuni originale. În discuţii au luat cuvîntul: M. Şlapac, A.  Dubrovschi, L. Barbus, V. Cibotaru.

S-a votat: “Pentru” – unanim.

La a patra întrebare, V. Cojocaru a prezentat nota explicativă cu referire la Raportul de monitorizare privind respectarea condiţiilor de difuzare a publicităţii realizat de Direcţia monitorizare a Consiliului Coordonator al Audiovizualului. În discuţii au luat cuvîntul: M. Şlapac, V. Cibotaru, L. Barbus.

S-a luat act.

La a cincea întrebare, membrii C.O. au aprobat modificarea pct. 16 al Regulamentului de Observatori în următoarea redacţie:

„Şedinţele Consiliului de Observatori sînt deliberative în prezenţa majorităţii simple a membrilor săi. Hotărârile se adoptă cu majoritatea de voturi ale membrilor prezenţi. În cazul când există paritate de voturi, chestiunea este votată nu mai târziu de următoarea şedinţă”.
Alte propuneri de modificare vor fi discutate la şedinţele viitoare.

S-a votat: “Pentru” – unanim.

La a şasea întrebare, C. Pîrţac a prezentat raportul de monitorizare a emisiunilor TV şi Radio realizate de către experţii angajaţi de Fundaţia SOROS. S-a realizat monitorizarea corectitudinii exprimării lingvistice a prezentatorilor posturilor TV şi Radio. În discuţie au luat cuvîntul: A. Dubrovschi, L. Barbus, V. Cibotaru, B. Focşa, M. Şlapac. 

S-a luat act de raport.

La a şaptea întrebare, V. Cibotaru a informat despre lucrările Seminarului „Achiziţionarea producţiei  RD şi TV de la producătorii independenţi”, realizat cu susţinerea Fundaţiei Soros. Au adresat întrebări: L. Barbus, A. Dubrovschi, M. Şlapac, B. Focşa, A. Burean.

S-a luat act.

La a opta întrebare, M. Şlapac a vorbit despre organizarea şedinţei comune cu Consiliul de Observatori IPRA „Teleradio-Găgăuzia” la 19 iunie curent. În discuţie au luat cuvîntul: L. Barbus, A. Dubrovschi, M. Şlapac, B. Focşa, T. Tataru.

S-a luat act.

La a noua întrebare au luat cuvîntul: M. Şlapac, L. Barbus, V. Cibotaru, T. Tataru, A.  Dubrovschi. Fiecare membru şi-a expus părerea despre emisiunile “Focus” şi “Cronos”.

S-a luat act.

S-a hotărît: 

1. A aproba grila de emisie a postului TV „Moldova 1” pentru perioada 15 iunie – 15 septembrie 2008 cu posibilitatea introducerii unor modificărilor ulterioare.

2. A aproba grila de emisie a postului TV „Moldova Internaţional” pentru perioada 

     15 iunie – 15 septembrie 2008 cu posibilitatea introducerii unor modificărilor  

      ulterioare.

3. A aproba modificarea pct. 16 al Regulamentului C.O. în următoarea redacţie:
”Şedinţele Consiliului de Observatori sînt deliberative în prezenţa majorităţii simple a membrilor săi. Hotărârile se adoptă cu majoritatea de voturi ale membrilor prezenţi. În cazul când există paritate de voturi, chestiunea este votată nu mai târziu de următoarea şedinţă”.

Au semnat:

1. Mariana ŞLAPAC                                     Preşedintele Consiliului de Observatori

2. Anatol DUBROVSCHI                             Secretarul Consiliului de Observatori  

